Γιάννης Ρουμπούλιας

Ο Γιάννης Ρουμπούλιας, γνωστός και ως Rubus (1982) είναι Έλληνας βραβευμένος δημιουργός κόμικς και γελοιογράφος. Συμμετέχει επίσης ως ηθοποιός σε ταινίες.

 Βιογραφία 
Γεννήθηκε στην Αθήνα το 1982. Είναι φοιτητής στο τμήμα της Κοινωνικής Ανθρωπολογίας του Παντείου Πανεπιστημίου και σχεδιάζει από μικρός. Ήταν αυτοδίδακτος μέχρι το έτος 2004, οπότε και γράφτηκε στη σχολή Ορνεράκη. Ανακάλυψε τον κόσμο των κόμικς όταν πρωτοδιάβασε ένα τεύχος του Κόναν του Βάρβαρου στην ηλικία των 10 ετών.

Το 1998 και το 1999, παίρνοντας μέρος στους Πανελλήνιους Μαθητικούς Αγώνες Ζωγραφικής, κέρδισε το τρίτο και δεύτερο βραβείο αντίστοιχα. Από το 1997 μέχρι το 1999 σχεδίαζε τα εξώφυλλα για κάποια βιβλία των εκδόσεων "Αστάρτη". Συμμετείχε εθελοντικά ως γελοιογράφος στην ανεξάρτητη φοιτητική εφημερίδα του Παντείου, Παντειακά Νέα. Από το 2002 μέχρι και σήμερα δουλεύει ως σχεδιαστής εξώφυλλων και εικονογράφος για τις σειρές βιβλίων Κόναν, Χόκμουν κ.ά. των εκδόσεων Αίολος. Συμμετείχε στο περιοδικό fan-zine «KA-Pow», δημιουργώντας μικρές ιστορίες κόμικς στην ετήσια έκθεση κόμικς Εν Αιθρία, όπως και στην ετήσια έκθεση των μαθητών της Σχολής Ορνεράκη.

Από το Μάρτιο του 2005 συνεργάζεται με τον εκδοτικό οίκο «Ψυχής τα Λαμπυρίσματα» στον χώρο των κόμικς, γράφοντας και σχεδιάζοντας το πρώτο ελληνικό, μηνιαίο κόμικ, ηρωικής φαντασίας που ονομάζεται "Τα Χρονικά του Δρακοφοίνικα".Ιστοσελίδα Comicdom, Οκτώ Χρόνια Εκδόσεις Ψυχής Τα Λαμπυρίσματα, 12/10/2010 Το κόμικ αυτό αποτελεί την πρώτη του μεγάλη δουλειά στο χώρο. Για τη δουλειά του πάνω σε αυτό το έργο βραβεύτηκε μέσω πανελλαδικής ψηφοφορίας, το 2006, το 2007 και το 2008 ως ο "Καλύτερος Έλληνας Δημιουργός Κόμικς" , ενώ το 2007 το κόμικ απέσπασε το βραβείο της Καλύτερης Ελληνικής Σειράς Κόμικς στα πλαίσια του φεστιβάλ κόμικς Comicdom ConventionΙστοσελίδα Comicdom, The Comicdom Con ’09 Survival Guide: The Workshops, 30/03/2009. Το 2014 η σειρά αγοράστηκε από την Marvel. Έχει δουλέψει επίσης στο αντιπολεμικό περιοδικό Rock the War για τη διασκευή της ταινίας Λούφα και Παραλλαγή σε κόμικ, στο άλμπουμ Τρόμος και Φαντασία, όπου συνεργάζεται με το Θωμά Μαστακούρη και στο κόμικ πρίκουελ της ταινίας "Ο Πανίσχυρος Μεγιστάνας των Νίντζα", για λογαριασμό του ίδιου εκδοτικού οίκου.

Από το 2006 συνεργάζεται και με τις εκδόσεις Comicworld, εκδίδοντας τις ιστορίες του ως νικητής του διαγωνισμού 24 hour comic day το 2006, το 2007 και το 2008, ενώ συμμετέχει στην επιτροπή του διαγωνισμού τον επόμενο χρόνο.Ηλίας Κατιρτζιγιανόγλου, 5 Πρόσφατα Νέα Που Τράβηξαν Την Προσοχή Μου, V.17, Ιστοσελίδα Comicdom, 21/11/2009 Επιπλέον συνεργάζεται και ως σχεδιαστής εξώφυλλων για την ελληνική έκδοση της σειράς Spawn Godslayer.Ιστοσελίδα Comicdom, Νέες Κυκλοφορίες Και Signings Από Τις Εκδόσεις Comicworld, Στο Comicdom Con Athens 2011, 05/04/2011 Το 2005 μαζί με τον Άρη Καπλανίδη, επανδρώνουν την ερασιτεχνική κινηματογραφική ομάδα της "Nostalgeek Productions"Τζένη Τσιροπούλου, ChainFree Cinema: «Δεν έχουμε παρά να χάσουμε τις αλυσίδες μας», Ιστοσελίδα TVXS, 25/12/2010, και δημιουργούν τον μύθο του "Μεγιστάνα Σέκερη" με την ταινία "Ο Πανίσχυρος Μεγιστάνας των Ninja", η οποία ολοκληρώθηκε το 2007. Ακολούθησε η γνωριμία και η συνεργασία με το σκηνοθέτη Θάνο Κερμίτση για τις ταινίες "Παρτίδες με το Χάρο" "Ζήσε σα μπάτσος, ψόφα σα σκύλος"Ιστοσελίδα 90 λεπτά, Γιάννης Ρουμπούλιας: Φιλμογραφία  και "Τρωγλοδύτες". Ήταν ο πρωταγωνιστής και σεναριογράφος της πολυβραβευμένης ελληνικής ταινίας επικής φαντασίας "Τα Χρονικά του Δρακοφοίνικα: Αδάμαστος" σε σκηνοθεσία Θάνου Κερμίτση, η οποία βγήκε στους Ελληνικούς Κινηματογράφους τον Νοέμβριο του 2013.

Από τον Απρίλιο του 2007 έως το Νοέμβριο του 2011 δούλευε στην εφημερίδα Το Βήμα σαν σκιτσογράφος, δημιουργώντας γελοιογραφίες για την μόνιμη στήλη "Βηματοδότης" και σε άλλες εκδόσεις περιοδικών και εφημερίδων.

 Παραπομπές 

 Εξωτερικοί σύνδεσμοι 
 Αστερόπη Λαζαρίδου, Ταινίες χωρίς αλυσίδες, Εφημερίδα Το Βήμα, 03/04/2010
 Ιστοσελίδα Saronic Magazine, Ο Κόναν τού άνοιξε τον δρόμο, 14/06/2011
 Ιστοσελίδα Comicdom, Έκθεση Γιάννη Ρουμπούλια Στη Λέσχη Φίλων Κόμικς, 12/05/2011

Κατηγορία:Έλληνες δημιουργοί κόμικς
Κατηγορία:Έλληνες ηθοποιοί κινηματογράφου
Κατηγορία:Έλληνες σεναριογράφοι